kardosdrur/scandi-wiki huggingface dataset:
Pereira (Colombia)

Pereira er hovedstaden i den colombianske departement Risaralda. Det ligger i et kaffeproducerende område i landet, officielt kendt som "Kaffeaksen". Pereira udgør, sammen med resten af Coffee Axis, en del af UNESCOs verdensarvliste, kendt som "Coffee Cultural Landscape of Colombia". Det er den mest befolket by i Coffee Axis og den næststørste by i Paisa-regionen, efter Medellín. Pereira er også en del af Central West Metropolitan Area, som har 709.322 indbyggere og består af Pereira og de omkringliggende byer Dosquebradas og La Virginia.

Byer i Colombia
Bucaramanga

Bucaramanga er hovedstad og største by i departementet Santander, Colombia. Bucaramanga er med 521.857 indbyggere den niende største by i landet.

Byen har den femte største økonomi med BNP i Colombia, har det højeste BNP pr. indbygger i Colombia, har den laveste arbejdsløshed.

Bucaramanga har over 160 parker spredt over hele byen.

Byer i Colombia
Manizales

Manizales er en by og en kommune i det centrale Colombia. Det er hovedstaden i departementet Caldas, og ligger nær ulkanen Nevado del Ruiz.

I øjeblikket er byen det vigtigste center for produktion af colombiansk kaffe og et vigtigt knudepunkt for højere uddannelsesinstitutioner.

Byer i Colombia
Maribo gamle Rådhus

Maribo Rådhus eller Maribo Gamle Rådhus (efter et nyere blev opført i 1984-85) er et tidligere rådhus, der ligger på Torvet i Maribo midt på Lolland. Det blev opført i 1857, og huser i dag byens turistinformation.

Bygningen er blandt byens bygningsmæssige attraktioner.

Historie 

Rådhuset blev opført i 1857. Et tidligere rådhus, der lå i det nuværende Torvegade, fra 1819 var blevet opført i så dårlige materialer, at det allerede ved færdiggørelsen var nødvendigt med udbedringer, og i 1823 blev det renoveret og igen i 1846. I 1856 blev det revet ned og erstattet med det nye rådhus på Torvet, hvor der også tidligere havde været rådhus. Det blev opført af en lokal bygmester ved navn J.C. Mertins.

I 1879 donerede en lokal købmand ved navn Laurits Schrøder ca. 400 forskellige oldsager og antikviteter til Maribo Kommune, som valgte at udstille dem i rådhuset under navnet "Mariebo Antiqvitetssamling" i 1880. I takt med at flere borgere donerede genstande til museet voksede samlingen, og i 1890 kunne man flytte samlingen over i den nyendviet bygning, hvorved Stiftsmuseet Maribo var etableret på sin nye adresse.

I 1949 blev der foretaget en mindre tilbygning.

Rådhuset var administrationcentrum for den tidligere Maribo Kommune fra 1970 og frem til strukturreformen i 2007, hvor kommunen blev lagt sammen med flere nabokommuner og dannede den nye Lolland Kommune med administrationscenter i Nakskov.

Bygningen blev brugt som filmlokation i komedien Fængslende feriedage fra 1978. 

I anlægget ved rådhusets gavl findes Kaj Munks statue, skabt af billedhugger Henry Luckow-Nielsen og doneret til byen som en gave fra Henry Petersen, direktør for P. Hatten og Co. 1964.

Beskrivelse 
Maribo Rådhus er opført i en blanding af nygotik og nyrenæssance. Bygningen er to etager høj og med sadeltag. På forsiden ud mod Torvet er et ottekantet trappetårn midt på bygningen, og gavlene har kamtakker. Sokkelen er fremstillet i kløvet granit, mens facaden er hvidpudset.

Taget på tårnet er løgformet og udført i kobber. Over hovedindgangen ud mod pladsen står opførelsesåret. På første sal, over hovedindgangen, er en altan, hvorover der står skrevet "Retfærdighed ophøier et Folk" med Frederik 7.'s initialer over. Endnu højere oppe sidder et ur.

Referencer 

Litteratur
 Haugner, C.C. (1938) Maribo Historie, bind 2, Maribo

Gamle Rådhus
Rådhuse i Danmark
Maribo Rådhus

Maribo Rådhus kan henvise til flere emner:
 Maribo gamle Rådhus - bygning fra 1857 opført på byens torv, og fungerede som rådhus frem til 1980'erne.
 Maribo Rådhus - Byens nye rådhus, der blev opført 1984-85
Stenberget (Eslöv)

Stenberget et et bygningsværk i den svenske by Eslöv, Skåne län. Den er opført af sten som blev til overs, da Christian E. Nilsson, der nogle gange omtales som "Eslövskungen", opførte en villa, som stod klar omkring år 1900. Stenberget ligger på Villavägen i Eslöv. Stenberget blev bygget med Babelstårnet som forbillede, og Nilsson skulle angiveligt være blevet inspireret af Gustave Dorés illustration af babelstårnet i en bibel fra 1866.

Nogle scener i filmen Ingenjör Andrées luftfärd (1967) er filmet ved og på Stenberget.

Referencer 

Litteratur
Joel Sallius: Gatunamn i Eslöv, Eslövs museums skriftserie 6, 1970

Eksterne henvisninger 

Om Stenberget på Eslövs kommuns webbplats

Eslövs kommun
Cock's & Cows

Cock's & Cows er en dansk restaurant-kæde, der fokuserer på servering af burgere og cocktails. Kæden har primært restauranter i Storkøbenhavn, men har dog også en enkelt restaurant i Aarhus.

Historie 
Cock's & Cows har eksisteret siden 2010, hvor kæden åbnede sin første restaurant  i det centrale København. Siden har kæden løbende åbnet nye filialer, og Cock’s & Cows har i dag ni restauranter samt en mobil food truck. Cock's & Cows' restauranter er fordelt på otte lokationer i Storkøbenhavn, samt en enkelt i Aarhus.

Referencer 

Etableret i 2010
Restaurantkæder i Danmark
Paddy and the Rats

Paddy And The Rats er et keltisk punkband fra Miskolc, Ungarn. Gruppen blev grundlagt af Paddy O'Reilly (sangskriver, vokal), Vince Murphy (bas) og Joey MacOnkay (elektrisk guitar) i 2008. Seamus Connelly (trommer), Sonny Sullivan (harmonika) og Sam McKenzie (violin, irske fløjter, sækkepibe, mandolin) sluttede sig senere til gruppen. Deres musik er irsk og keltisk folkemusik kombineret med punkrock og elementer fra russisk musik, sigøjnermusik og polka.

Bandets første album, Rats on Board, udkom i 2010. Det blev en stor succes og opnåede popularitet uden for Ungarn. Det vandt andenpladsen i en afstemning på en keltisk rockportal for årets album. I 2010 var albumet det mest downloadede fra et ungarsk band på iTunes.

I 2011 udkom deres andet album kaldet Hymns For Bastards, som var mere upbeat end forgængeren.

Det tredje album, Tales From The Docks, udkom i 2012. Sonny Sullivan forlod gruppen dette år, og blev erstattet med Bernie Bellamy.

Den 7. september 2015 udkom deres fjerde album med titlen Lonely Hearts' Boulevard. Paddy udtalte, at dette album var mere eksperimenterende og mørkt, end deres tidligere udgivelser, hvilket han ønskede at titlen skulle vise. Titlen på albummet var også påvirket af Green Days sang "Boulevard of Broken Dreams". Musikken var også inspireret af Mumford and Sons Passenger.

Gruppens femte album udkom den 7. juni 2017 under navnet Riot City Outlaws, hvor de arbejdede med produceren Cameron Webb.

Den 12. januar 2018 skrev de kontrakt med Napalm Records.

Den 1. januar 2022 annoncerede de at deres harmonikaspiller, Bernie Bellamy (Bernát Babicsek), var død.

Diskografi 

 Rats on Board (2009)
 Hymns for Bastards (2011)
 Tales from the Docks (2012)
 Lonely Hearts' Boulevard (2015)
 Riot City Outlaws (2018)
 From Wasteland to Wonderland (2022)

Referencer

Eksterne henvisninger 
 
 

Musikgrupper fra Ungarn
Punkgrupper
Rockgrupper
Musikgrupper fra 2008
Little Shop of Horrors

Little Shop of Horrors eller Gys i blomsterbutikken kan henvise til:
 Gys i blomsterbutikken (film fra 1960), den danske titel på filmen fra 1960 The Little Shop of Horrors, instrueret af Roger Corman
 Little Shop of Horrors (musical), en musical fra 1982 baseret på filmen fra 1960
 Gys i blomsterbutikken (film fra 1986), den danske titel på filmen fra 1986 Little Shop of Horrors, instrueret af Frank Oz og baseret på musicalen fra 1982
Henry Judah Heimlich

Henry Judah Heimlich (født 3. februar 1920, død 17. december 2016) var en amerikansk kirurg og forsker. Han er ophavsmanden til Heimlich-manøvren – en teknik, der bruges til at undgå kvælning på grund af fremmedlegemer i luftvejene.

Tidligt liv og uddannelse 
Heimlich blev født i USA i Wilmington, Delaware. Han er barn af Mary (Epstein) og Philip Heimlich. Hans bedsteforældre på moderens side var ungarsk-jødiske immigranter og russisk-jødisk på faderens side.

Henry Heimlich tog eksamen fra New Rochelle High School (New York) i 1937 og fra Cornell University i 1941. Som 23-årig tog han sin universitetseksamen i medicin (Medical Degree) fra Weill Cornell Medical College i 1943.

Karriere 
Efter medicin-studiet deltog Heimlich i 2. Verdenskrig, hvor han i U.S Navy gjorde tjeneste i Kina. Her udviklede han en behandling af en bakteriel infektion i øjenlågene, som ikke kunne kureres tidligere og derfor resulterede i blindhed hos de smittede i Asien og Mellemøsten.

Heimlich-ventilen 
I 1962 opfandt Heimlich en ventil, der senere blev kaldt Heimlich-ventilen, som han i 1969 fik patent på. Ventilen er en envejsventil, der anvendes i respiratorisk medicin og forhindrer luft i at finde vej tilbage i brystet. Ventilen er udformet som en gummibøsning, hvor luft passerer en muffe, som åbner, men på den anden siden lukker hylsteret af, så luften ikke kan løbe tilbage i drænrøret, hvis ende er placeret i patientens bryst. Heimlichs ventil reddede hundredvis af amerikanske soldaters liv i Vietnamkrigen.

Heimlich-manøvren 

I 1974 publicerede Heimlich for første gang sit syn på manøvren i Emergency Medicine i artiklen Pop Goes the Cafe Coronary.

Fra 1976 til 1985 lærte the American Heart Association og the American Red Cross reddere at bruge Heimlich-manøvren til at fjerne fremmedlegemer i luftvejene, hvis andre metoder som rygklap ikke virkede.

Fra 1986 og frem til 2005 anbefalede the American Heart Association og the American Red Cross kun at bruge Heimlich-manøvren ved risiko for kvælning på grund af fremmedlegemer i luftvejene.

I 2005 publicerede the American Heart Association deres guidelines om førstehjælp til at undgå kvælning. Her blev Heimlich-manøvren nu kaldt "abdominal thrusts".

Referencer 

Læger fra USA
Kirurger
Personer fra Wilmington (Delaware)
Simon Toftgaard Jespersen

Simon Toftgaard Jespersen, også kendt som Simon TJ, blev i maj 2019 valgt til formand for Muskelsvindfonden på det årlige landsmøde, Simon har selv Muskelsvindstypen SMA2. Han har siden 2009 været fast inventar på Grøn Koncert, først som den fiktive figur Tonni The Man (2009-2013) og siden som konferencier side om side med Jacob Haugaard.

Eksterne henvisninger 
 Muskelsvindfondens nye formand er fra Kolding i JV.dk, af Emma Kirstine Kejser, 26. maj 2019.
 29-årig bliver ny formand for fond efter kampvalg i Altinget, 27. maj 2019.
 Tonni the Man har fart på karrieren i Århus Stiftstidende, af Henrik Bagge, 19. juli 2014.

Foreningsformænd fra Danmark
Rasmus Dissing Nielsen

Rasmus Dissing Nielsen (født 25. juli 1988) var deltager i DR2-programmet "Danmarks Lækreste Spasser". Han deltog som kritiker af formatet og for at sætte fokus repræsentation af mennesker med handicap i medierne.

Han har siddet i Muskelsvindfondens repræsentantskab siden 2010 og er bestyrelsesmedlem i fonden Handshake, som blandt andet står bag Muskelsvindfondens indsamlingsaktivteter Grøn Koncert og Cirkus Summarum.

Han står i øvrigt bag figuren Tonni The Man, som blev skabt i samarbejde med og spillet af Simon Toftgaard Jespersen

Derudover er han fast målmand på det danske landshold i Powerchair Floorball (internationalt kendt under navnet "Powerchair Hockey"). Han er også næstformand og Marketing and Communications Officer for det internationale forbund, IWAS Powerchair Hockey.

Eksterne henvisninger 
  i Danmarks Lækreste Spasser på DR2
  i Berlingske, af Sarah Iben Almbjerg, 08. februar 2019.
  i DR.DK, af CHRISTIAN MEJDAHL BUHL, 07. februar 2019.
  i Muskelsvindfonden.dk, af Simon TJ, 04. februar 2019.
   Bestyrelsesmedlem i fonden Handshake
   Repræsentantskabsmedlem i Muskelsvindfonden
  i Tv2.dk, af Mikkel Secher, 09. april 2019.
  WheelchairExplorer på Instagram
  Rasmus annonceret som som Marketing & Communications officer for IWAS Powerchair Hockey
  Sport Executive Committee for IWAS Powerchair Hockey
   IPCH World Championship 2018

Personer fra Danmark
San José del Guaviare

San José del Guaviare er en by og kommune i Colombia, hovedstaden i departementet Guaviare ved Guaviare-floden. Det er hjemsted for nogle af de deisolerede Nunak-folk.

Byer i Colombia
Florencia

Florencia er en kommune og hovedstad ved departementet Caquetá, Colombia. Det er den vigtigste by i sydvest Colombia på grund af dens befolkning samt dens mere end hundrede års historie. Det er grænsen mellem bjerge og Amazonas. Det ligger på Orteguaza-floden, der strømmer ind i floden Caqueta. Dens befolkning er omkring 165.000.

Byer i Colombia
Leticia

Leticia er den sydligste by i Republikken Colombia, hovedstaden for departementet Amazonas, Colombiens sydligste by (4,09 ° syd 69,57 ° vest) og en af de største havne på Amazonasfloden. Det har en højde på 96 meter over havets overflade og en gennemsnitlig temperatur på 27 ° C. Leticia har længe været Colombias forsendelsessted for tropiske fisk til akvariet. Leticia har omkring 42.000 indbyggere på vestlige bred af Amazonas flod og ligger på det punkt, hvor Colombia, Brasilien og Peru kommer sammen i et område kaldet Tres Fronteras.

Byer i Colombia
Arauca (by)

Arauca er en kommune og hovedstad i Arauca Department of Colombia. Det fulde navn er Villa de Santa Bárbara de Arauca, det ligger på N 07 ° 05 '25 "- W 70 ° 45' 42". Arauca Kommune har en samlet befolkning på 82.149 (2005-folketælling).

Byer i Colombia
Valledupar

Valledupar er en by og en kommune i det nordøstlige Colombia. Den er hovedstaden i Cesar departementet. Navnet, Valle de Upar (Valley of Upar), blev etableret til ære for den amerikansk-indianske konge (cacique), der styrede dalen; Cacique Upar. Byen ligger mellem bjergene i Sierra Nevada de Santa Marta og Serranía del Perijá på grænserne til Guatapurí og Cesar-floderne.

Byer i Colombia
Montería

Montería er en kommune og by beliggende i det nordlige Colombia og er hovedstaden i departementet Córdoba. Byen ligger 50 km fra det Caribiske hav ved floden Sinú. Byen og regionen er kendt for deres særskilte kulturelle arv, som omfatter en blanding af indfødte zenú indianere, afrikanske efterkommere, kolonistiske spanske efterkommere og nyere arabiske indvandrere. Byen er hjemsted for Sombrero Vueltiao, et nationalt symbol; og er hjemsted for porro folklore musik. Byen har en indre havn forbundet med Det Caribiske Hav ved Sinú-floden.

Byer i Colombia
Inírida

Inírida, tidligere Puerto Inírida, er hovedstaden og en kommune i departementet Guainía i Colombia. Den blev grundlagt i 1963 på stedet, hvor den lille landsby Obando, på den tid en del af San Felipe kommune, lå. Kommunen blev omdøbt i 1974. Kommunen har 10.891 indbyggere (folketælling 2005), hovedsagelig indfødte, og kommunens indbyggertal udgør en tredjedel af departementets indbyggertal.

Byer i Colombia
Mocoa

Mocoa er en kommune og hovedstad i departementet Putumayo i Colombia.
Byen ligger i det nordvestlige Putumayo. Kommunen grænser til departementerne Nariño mod vest og Cauca mod nord.

Byer i Colombia
DBU Pokalen 2019-20

DBU Pokalen 2019-20 (også kendt som Sydbank Pokalen 2019-20 af sponsormæssige årsager) var den 66. udgave af DBU Pokalen. Finalen blev spillet i Blue Water Arena i Esbjerg den 1. juli 2020, hvor SønderjyskE vandt 2-0 over AaB. Anders K. Jacobsen scorede begge mål for vinderne. Finalen blev afbrudt i 13 minutter, da en gruppe AaB-fans overtrådte myndighedernes corona-retningslinjer.

Efter reglerne træder vinderen ind i Europa League, 3. kvalifikationsrunde.

Struktur 

I 1. runde var der 88 hold. 52 kom fra kvalifikationskampene blandt serieholdene i sæsonen 2018-19 hos DBU Bornholm (1 hold), DBU Fyn (8 hold), DBU Jylland (19 hold) DBU København (8 hold), DBU Lolland-Falster (3 hold) og DBU Sjælland (13 hold). 24 hold kom fra 2. division 2018-19. 9 hold kom fra 1. division 2018-19. De sidste 3 hold var nedrykkerne fra Superligaen 2018-19.

I 2. runde var der 52 hold. 44 af dem var vinderne fra 1. runde. 5 hold fra Superligaen 2018-19. De sidste 3 hold var oprykkerne fra 1. division 2018-19.

I 3. runde var der 32 hold. 26 af dem var vinderne fra 2. runde. De sidste 6 hold var nr. 1-6 fra Superligaen 2018-19.

Herefter trådte ingen nye hold ind.

Deltagere 

102 hold var med i DBU Pokalen. Alle divisionshold fra sæsonen 2017-18 var automatisk med i pokalturneringen, mens tilmeldte seriehold spillede kvalifikationskampe for at komme med. I 1. runde af hovedturneringen meldte Lystrup IF oprindeligt fra til kampen mod Skive IK, da de ikke kunne stille hold på blandt andet på grund af Smukfest. På grund af den store medietumult dette medførte endte klubben med at samle spillere fra sit oldboys-hold, sådan at der blev spillet en kamp alligevel.

Kvartfinaler

Semifinaler

Finale

Referencer

Eksterne henvisninger 
 Propositioner for DBU Pokalen

2019-20
Fodboldsæson 2019-20
2019-20
Universets udvidelse

Universet udvidelse betyder at, universet bliver ved med at blive større, eller der kommer mere og mere plads i universet.

Kosmologi
Gravitationsteorier
Jan Jung

Jan Jung (født 8. april 1955) er en dansk manuskriptforfatter og filminstruktør.

Udover Danmark, har Jan boet og instrueret film i Japan, Rusland, Sydafrika, Svejts, og England. Han bor delvist i Frankrig og i Sydengland.

Filmografi 
 1983 Hole in one
 1984 Filmen on Havaje
 1990 Ankomst 23:30
 1991 Three Days in August
 2004 Hannah Wolfe

Referencer

Eksterne henvisninger 
 

Manuskriptforfattere fra Danmark
Filminstruktører fra Danmark
Sapfisk vers

Et Sapfisk vers er en versform på:

a a a b.

Der er ikke her tale om enderim, men om verslængder.

Versformen er opkaldt efter Sapfo af Lesbos, der bl.a. skrev (i dansk oversættelse):

"Gudernes lige synes jeg han må være ,
som kan sidde over for dig og lytte
til din stemmes dejlige klang og til din
Pirrende latter"

(Fragment 31)

Senere digtere har benyttet formen bl.a. Adam Oehlenschläger.

Eksterne henvisninger 
 Opslag “Sapisk strofe” i Store Norske Leksikon
 Opslag "Sapfisk vers" i Salmonsens Konversationsleksikon

Digte
Raroia

Raroia eller   Raro-nuku er atol i Fransk Polynesien 740 km nordøst for Tahiti og 6 km sydvest for Takume. Administrativt er det en del af den franske kommune Makemo.

Øer i Frankrig
Øer i Stillehavet
Atoller
Jerker Fahlström

Ulf Jerker Fahlström (født 4. november 1956 i Härlanda församling, Göteborg), er en svensk skuespiller. Fahlström blev uddannet på Statens scenskola i Malmö i 1982.

Fahlström er medlem i de frie teatergrupper Teater Teatro och i Magikergränd.

Filmografi

Spillefilm 
 1993 – Glädjekällan – bilmekaniker
 1999 – Noll tolerans – kriminalinspektør Borglund
 2000 – Den bästa sommaren – buddet
 2003 – Kopps – Hasse
 2003 – Den tredje vågen – Borglund
 2006 – Keillers Park – fyllik
 2008 – Nattrond – Folke Bengtsson
 2009 – Johan Falk – Gruppen för särskilda insatser
 2009 – Johan Falk – Vapenbröder
 2010 – Farsan
 2010 – Peters rum
 2013 – Johan Falk: Kodnamn Lisa
 2013 – Johan Falk: Spelets regler
 2013 – Pioneer
 2015 – En man som heter Ove

Kortfilm 
 1993 – En dag på stranden – Jesper

TV 
 1992 – Yasemin på flykt (mini-TV-serie)
 1996 – Polisen och pyromanen – journalist (miniserie)
 1997 – Hammarkullen eller Vi ses i Kaliningrad – pladsformidleren (miniserie)
 1999–2000 – Sjätte dagen – lærer (2 episoder, TV-serie)
 2001 – Anderssons älskarinna (mini-TV-serie)
 2003 – Skeppsholmen (1 episode, TV-serie)
 2004 – Graven – Gunnar (mini-TV-serie)
 2004 – Danslärarens återkomst – landhandleren (mini-TV-serie)
 2006 – En fråga om liv och död – Rolle
 2006 – Den som viskar – Owe Brunberg
 2006 – Kronprinsessan (mini-TV-serie)
 2016 – Mysteria
 2017 – Alex
 2018 – Vår tid är nu

Referencer

Eksterne henvisninger 
 

Skuespillere fra Sverige
Personer fra Göteborg
Kunngi

Frederik "Kunngi" Kristensen (født 20. juli 1952 i Uummannaq, død 5. november 2021) var en grønlandsk billedkunstner, digter og musiker.

Kunngi var uddannet ved Det Grafiske Værksted i Nuuk, i dag Grønlands Kunstskole,Kunstskolen 1975-77, og var gæstestuderende ved Kunstakademiet i København 1977 og 78. Kunngi er kendt som Grønlands første nonfigurative maler. Han arbejdede med firkanten, som han vred og vendte, og med mødet mellem store, rene farveflader. Som han skrev i et digt, der godt kunne været hans poetik: "Kunstnere/ gengiver ikke kun/ det sete, / men synliggør det."

Kunngi lavede grønlandske julemærker og illustrerede bøger. Han udførte udsmykningsopgaver i Nuuk. Som forfatter og musiker udgav han udgivet både romaner, digtesamlinger og CD´er.

Kunngi er repræsenteret med tre malerier på Nuuk Kunstmuseum

Udgivelser og værker 
 1992 Inunni uannut qaninnerpaaq, Atuakkiorfik
 1994 CD - Samma Samma Paffa Paffa
 1996 Sila (antologi), (red. Aqqaluk Lynge)Atuagkat og Grønlands Forfatterforening
 2000 Nipit Inuit Nunaannit (antologi)
 2002 CD - Inequnaq
 2005 Iluliamernit - Is-skodser - Chunks of ice, Forlaget Atuagkat
 2007 Ippassaq Ullumeqarani Aqagu, Forlaget Atuagkat
 2010 Qaammatigivissuarmi, Forlaget Atuagkat
 2011 CD - Maaninunanni,ULOKarsten Sommer 
 2012 Soqutiginartut, Forlaget Atuagkat
 2013 Puttarsivik, (dansk usdgave: Urettens værksted), Forlaget Atuagkat
 2016 Allaata allaqataa,Forlaget Atuagkat

Udvalgte udstillinger 
 1975 Det grafiske værksted, Nuuk (gruppeudstilling)
 1992 Uummannaq Museum, Uummannaq
 2010 Nuuk Kunstmuseum, Nuuk
 2010 Katuaq, Nuuk (gruppeudstilling)
 2011 Realiseringer, Nordatlantens Brygge, København. Vandreudstilling, der gik videre til de grønlandske huse i Kbh, Odense, Aarhus
 2013 Taseralik, Sisimiut
 2013 Ilimmarfik, Nuuk
 2015 Qaqortoq Museum, Qaqortoq
 2015 Katuaq, Nuuk (gruppeudstilling)
 2017 Katuaq, Nuuk
 2018 Kunngi - Eqqumiitsulioriaaseq/Teknik i kunsten, Nuuk Kunstmuseum

Kilder og eksterne henvisninger 
 2011 Jørgen Trondhjem: 100 års grønlandsk billedkunst, Turbine
 2011 Bodil Kaalund: Grønlands Kunst, 3. udgave, Gyldendal
 2018 Kunngi - Eqqumiitsulioriaaseq/Teknik i kunsten, Katalog Nuuk Kunstmuseum

Referencer 

Kunstnere fra Grønland
Dialog om det 21. århundredes to vigtigste verdenssystemer

Dialog om det 21. århundredes to vigtigste verdenssystemer er Erwin Neutzsky-Wulffs debutroman udgivet i 1971 på forlaget Multivers. Romanen kostede ved udgivelsen 10 kr. og i romanens dialog, der foregår ca. 80 år inde i fremtiden fra bogens udgivelse, diskuterer to af hovedpersonerne, om den ene af dem bør sælge sit eksemplar af selv samme bog, da den nu er sjælden og derfor meget værd. I dag er bogen sjælden og ligger antageligvis i et prisleje et godt stykke over originalprisen. Kort efter udkom en forøget anden udgave, hvor der er tilføjet 6 citater/korte historier der følger op på hvor førsteudgaven sluttede. Modsat førsteudgaven er den sort med et vajra i bladguld på forsiden.

Bogen fik en blandet modtagelse af anmelderne. Elsa Gress mente at den var decideret nazistisk, mens Henrik Broberg og Neutzsky-Wulff anfægtede hendes synspunkt.

Baggrund

Dialog om det 21. århundredes to vigtigste verdenssystemer er i titel og struktur formet efter Galileo Galileis "Dialog om de to store verdenssystemer". Vi møder således atter Salviati, Sagredo og Simplicio i dialog, denne gang om de to systemer; Wulfianismen (med ét f, selvom det er opkaldt efter Neutzsky-Wulff, der staves med to) det nye system, anført af Salviati, ligesom i det oprindelige værk, hvor han fremfører det nye verdensbillede, og Neospiritualismen, anført af Sagredo. Simplicio fremstår ikke så meget som en modstander af det nye verdensbillede, som i det originale værk, men mere som en der stiller sig kritisk over for begge systemer.

At læne sig op af tidligere værker fra litteraturhistorien, er et træk der går igen i resten af forfatterskabet, og som startede allerede med det første værk. I værket Etik, der er en uddybning af filosofien bag Wulfianismen, omtaler Neutzsky-Wulff sig som Zarawulfstra (jf. Nietzsches Zarathustra) og den politiske roman Døden er bygget op efter et af Søren Kierkegaards værker.
Romaner fra Danmark
Litteratur i 1971